1.

v Prilogi VIa se oddelek I nadomesti z naslednjim: „I. KRITERIJI PRIMERNOSTI ZA SISTEME PORAVNAVE VREDNOSTNIH PAPIRJEV (SPVP) IN POVEZAVE MED SPVP“ 1. Eurosistem ugotovi primernost SPVP, ki ga upravlja centralna depotna družba (CDD), ustanovljena v državi članici, katere valuta je euro, ali nacionalna centralna banka (NCB) ali javni organ, kakor je določen v členu 1(4) Uredbe (EU) št. 909/2014 Evropskega parlamenta in Sveta ( *1 ) , države članice, katere valuta je euro (v nadaljnjem besedilu: upravljavec SPVP), na podlagi naslednjih kriterijev: (a) upravljavec SPVP v euroobmočju izpolnjuje zahteve, določene v Uredbi (EU) št. 909/2014, in (b) NCB države članice, v kateri deluje zadevni SPVP, je vzpostavila in ohranja ustrezno pogodbeno ali drugo pravno zavezujočo ureditev z upravljavcem SPVP v euroobmočju, ki vključuje zahteve Eurosistema, določene v oddelku II. 2. Eurosistem ugotovi primernost neposredne povezave ali posredne povezave, v katero so vključeni samo SPVP v euroobmočju, na podlagi naslednjih kriterijev: (a) neposredna povezava ali v primeru posredne povezave vse osnovne neposredne povezave izpolnjujejo zahteve, določene v Uredbi (EU) št. 909/2014; (b) NCB držav članic, v katerih so ustanovljeni SPVP investitorja, kateri koli SPVP posrednik in SPVP izdajatelja, so vzpostavile in ohranjajo ustrezno pogodbeno ali drugo pravno zavezujočo ureditev z upravljavci SPVP v euroobmočju, ki vključuje zahteve Eurosistema, določene v oddelku II; (c) Eurosistem šteje SPVP investitorja, katerega koli SPVP posrednika in SPVP izdajatelja, ki so vključeni v povezavo, za primerne; (d) v primeru posredne povezave Eurosistem vse osnovne neposredne povezave šteje za primerne. 3. Eurosistem pred ugotovitvijo primernosti neposredne povezave ali posredne povezave, v katero je vključen SPVP ali več SPVP, ki jih upravljajo CDD, ustanovljene v državi Evropskega gospodarskega prostora (EGP), katere valuta ni euro, ali NCB ali javni organi države EGP, katere valuta ni euro (v nadaljnjem besedilu: SPVP v državi EGP zunaj euroobmočja, ki ga upravlja upravljavec SPVP v državi EGP zunaj euroobmočja), opravi analizo poslovnih razlogov, pri kateri med drugim upošteva vrednost primernega finančnega premoženja, ki ga izdajo ali vodijo ti SPVP. 4. Če je rezultat analize poslovnih razlogov pozitiven, Eurosistem ugotovi primernost povezave, v katero so vključeni SPVP v državah EGP zunaj euroobmočja, na podlagi naslednjih kriterijev. (a) Upravljavci SPVP v državah EGP zunaj euroobmočja, ki so vključeni v povezavo, in sama povezava izpolnjujejo zahteve, določene v Uredbi (EU) št. 909/2014. (b) V primeru neposredne povezave je NCB države članice, v kateri deluje SPVP investitorja, vzpostavila in ohranja ustrezno pogodbeno ali drugo pravno zavezujočo ureditev z upravljavcem SPVP investitorja v euroobmočju. Ta pogodbena ali druga pravno zavezujoča ureditev mora določati obveznost upravljavca SPVP v euroobmočju, da v svoji pravni ureditvi z upravljavcem SPVP izdajatelja v državi EGP zunaj euroobmočja izvede določbe iz oddelka II. V primeru posredne povezave morajo vse osnovne neposredne povezave, kjer SPVP v državi EGP zunaj euroobmočja deluje kot SPVP izdajatelja, izpolnjevati kriterij iz prvega odstavka točke (b). Pri posredni povezavi, kjer sta tako SPVP posrednik kot SPVP izdajatelja SPVP v državah EGP zunaj euroobmočja, mora NCB države članice, v kateri deluje SPVP investitorja, vzpostaviti in ohranjati ustrezno pogodbeno ali drugo pravno zavezujočo ureditev z upravljavcem SPVP investitorja v euroobmočju. Ta pogodbena ali druga pravno zavezujoča ureditev mora, poleg obveznosti upravljavca SPVP v euroobmočju, da izvede določbe iz oddelka II v svoji pravni ureditvi z upravljavcem SPVP posrednika v državi EGP zunaj euroobmočja, določati tudi obveznost upravljavca SPVP posrednika v državi EGP zunaj euroobmočja, da izvede določbe iz oddelka II v svoji pogodbeni ali drugi pravno zavezujoči ureditvi z upravljavcem SPVP izdajatelja v državi EGP zunaj euroobmočja. (c) Eurosistem vse SPVP v euroobmočju, ki so vključeni v povezavo, šteje za primerne. (d) V primeru posredne povezave Eurosistem vse osnovne neposredne povezave šteje za primerne. (e) NCB države EGP zunaj euroobmočja, v kateri deluje SPVP investitorja, se je zavezala poročati informacije o primernem finančnem premoženju, s katerim se trguje na domačih sprejemljivih trgih, na način, ki ga določi Eurosistem. (*1) Uredba (EU) št. 909/2014 Evropskega parlamenta in Sveta z dne 23. julija 2014 o izboljšanju ureditve poravnav vrednostnih papirjev v Evropski uniji in o centralnih depotnih družbah ter o spremembi direktiv 98/26/ES in 2014/65/EU ter Uredbe (EU) št. 236/2012 (UL L 257, 28.8.2014, str. 1).“;"